
Lahatang-panig na isulong ang rebolusyon! 


ng walang habas na imperyalistang 

pandarambong at ang sagad-sa-butong 

pagkapapet, kalupitan at kabulukan ng 

rehimeng Macapagal-Arroyo ay nagbu- 
bunsod ng pambihirang tindi ng sosyo-ekonomikong 
krisis at ng wala pang kapantay na pagsahol ng 
pamumuhay ng malawak na masa. 

Ang katindihan ng krisis sa ekonomya at pulitika 
ngayon ay halos katulad ng kaigtingan ng krisis noong 
panahon ni Marcos. Lalo pa itong lalala sa mga 
susunod na taon bunga ng  todo-todong 
pagpapakapapet ni Macapagal-Arroyo sa imper- 
yalismong US, ng napakalupit na terorismo at ng 
grabeng pangungurakot laluna ng mag-asawang 
Arroyo at mga taong malalapit sa kanila. 


Papadausdos pang lalo ang ekonomya sa taong 
2003. Tinatayang aabot sa wala pang kapantay na antas 
ang depisit sa badyet, panlabas na utang, pagbagsak sa 
halaga ng piso at kawalan ng trabaho. Kapos na kapos 
ang pondo ng gubyerno at dayuhang puhunan. Kaya 
wala nang ibang maisip ang desperadong si 
Macapagal-Arroyo kundi ibaon pang lalo sa utang ang 
gubyerno at patawan ng karagdagang buwis ang 
mamamayan. 

Grabe na ang paghihikahos ng mamamayan dahil 
sa mga patakarang liberalisasyon, deregulasyon, 
pribatisasyon, denasyunalisasyon at iba pang dikta ng 
IMF. Bagsak ang produksyon. Patuloy ang paglawak 
ng hukbo ng mga walang trabaho. Napakababa ng 
sahod. Lugi at baon sa utang ang mga magsasaka. Gipit 
ang mga lokal na negosyante. Sa kabila nito, patuloy 
na ipinatutupad ni Arroyo ang gayong mga patakaran. 

Balak umano ng rehimeng Macapagal-Arroyo na 
gawing moderno ang agrikultura. Ang totoo, ang mga 


sakahan ay gagawing malawakang plantasyon ng mga 
pang-eksport na di-karaniwang tanim na matakaw sa 
imported na kemikal na sangkap. Lalo nitong 
gagawing palaasa na lamang sa importasyon ng bigas 
at iba pang produktong pagkain ang Pilipinas. 

Sobra-sobra ang pagpapakapapet ni Macapagal- 
Arroyo sa imperyalismong US. Ginagawa niya ang 
lahat upang masiyahan ang amo niyang numero unong 
terorista sa mundo. Kamakailan, ang katayuan ng 
Pilipinas bilang malaking base militar ng US ay 
ibayong pinagtibay sa pagpirma sa Mutual Logistics 
Support Agreement (MLSA). Mula Enero 2003, 
dadagsa sa bansa ang malaking bilang ng mga tropang 
Amerikano, na siya nang pinakamarami mula nang 
patalsikin ang mga base militar ng US noong 1991. 
Plano ng US na gamitin ang Pilipinas bilang lunsaran 
ng napipinto nitong gerang agresyon laban sa Iraq. 


Inilalathala ng Komite Sentral ng Partido Komunista ng Pilipinas 


Matindi ang pagtutol sa gayong mga patakaran ng 
malawak na seksyon ng mamamayan at maging ng 
mga kaalyado ni Macapagal-Arroyo. Lubha siyang 
nahihiwalay sa pulitika at nasasadlak ngayon sa 
matinding krisis ang naghaharing sistema, na 
maihahalintulad sa krisis na umiiral bago bumagsak 
ang diktadurang Marcos. 

Upang pagtakpan ang matinding krisis sa 
ekonomya at pulitika at arbitraryong maipataw sa 
mamamayan ang mas mapaminsalang mga patakaran, 
naghahasik si Macapagal-Arroyo, kasabwat ng amo 
nitong si George Bush, ng isteryang anti-terorismo. 
Ginagamit na sangkalan ang umano'y “banta ng 
terorismo” upang supilin ang paglaban ng 
mamamayan, isagawa ang todo-todong teroristang 
digma laban sa mamamayan at Bagong Hukbong 
Bayan (BHB), buksan ang pinto para sa mas matinding 
interbensyong militar ng imperyalismong US sa 
Pilipinas at sagasaan ang usapang pangkapayapaan. 

Ito na ang pinakamalinaw na manipestasyon ng 
militarismo, pagiging sagad-sagarang reaksyunaryo at 
garapal na pagkapapet ng rehimen. Sa ngalan din ng 

anti-terorismo, aroganteng namamayagpag ang US 
bilang nagsosolong superpower at nambabraso ng mga 
bansa laluna sa Asia-Pacific na tumalima sa kanyang 
“anti-teroristang adyenda” at mas matinding 
panggegera at interbensyon. Di hamak na mas 
malawakan, mas masahol at mas mapanalasa pa ang 
imperyalistang terorismo ni Bush at ni Macapagal- 
Arroyo kaysa sa terorismo ng Al Qaida at nina Osama 
bin Laden. 

Sa buong daigdig, ibayo ang ligalig at pagdurusang 
dinaranas ng mga inaaping mamamayan at bansa dahil 
sa imperyalistang digma at agresyon at napakalalang 
krisis ng kapitalismo. 


SA AKTWAL, ANG MAS GRABENG PAG-AASTANG MATON NI 
Bush at ng sunud-sunuran niyang papet sa Pilipinas ay 
tanda ng tumitindi nilang pangamba sa sumasambulat 
na mga problema at krisis ng imperyalismo at 
reaksyon. 

Kabaligtaran ang mga pangyayari sa inaasam-asam 
nina Bush at Macapagal-Arroyo na tuluyan nang 
mahihiwalay at manghihina ang rebolusyonaryong 
kilusan dahil sa deklarasyong “terorista” ito. May 
ibayong determinasyon ang rebolusyonaryong kilusan 
na ipagtanggol ang integridad nito laban sa paninira at 
panlalait ng imperyalismong US at papet na rehimeng 
Macapagal-Arroyo. 

Sa ibayong dagat, kapuri-puri ang ibayong 
paglakas at paglawak din ng mga pakikibakang 
pangkabuhayan, mga pakikibakang anti-gera at iba 
pang pakikibaka ng mamamayan, bagay na lalong 
yumayanig sa sistemang kapitalista at nagbabadya ng 
pag-usbong at muling pagbangon ng pandaigdigang 
kilusang proletaryo. 


ANG NAKARAANG TATLONG TAON AY KINAKITAAN NG 
makabuluhan at tuluy-tuloy na pagpapanibagong-lakas 
ng rebolusyonaryong kilusan sa batayan ng mga 
tagumpay ng Ikalawang Dakilang Kilusang 
Pagwawasto noong 1992-1998. Lubos nang nakabawi 
ang Partido at rebolusyonaryong kilusan mula sa 
malalaking pinsala at pag-atras. Habang sumusulong 
ang Partido, mulat na pinanghahawakan ang mga aral 
ng kilusang pagwawasto upang maiwasang muling 
lumihis sa wastong daan. 

Ang kasalukuyang bilang ng organisadong baseng 
masa at ng saklaw na mga baryo at bayan at ang lakas 

ng Partido ay halos kapantay kung hindi man 
nakalampas na sa inabot na rurok nito noong 
kalagitnaan ng dekada 1980. Tuluy-tuloy pang 
palalawakin at pasisinsinin ang latag ng mga larangang 
gerilya, na sa ngayo'y bumibilang ng mahigit 120 at 
mahusay na nakapakat sa halos lahat ng rehiyon at 
malaking mayorya ng mga prubinsya sa Pilipinas. 

Pangkalahatang layunin ngayon ng Partido at 
rebolusyonaryong kilusan na pag-ibayuhin pa ang 
pakikibaka laban sa reaksyunaryo, papet, mapanupil at 
bulok na naghaharing rehimeng Macapagal-Arroyo at 
sa amo nitong imperyalismong US na walang habas na 
nanghuhuthot at nanghihimasok sa bansa. 

Nakahanda at mahusay na nakapakat ang Partido at 
mga rebolusyonaryong pwersa para sa lahatang-panig 
at ibayong pagpapalakas sa baseng masa, BHB, 
Partido at nagkakaisang prente sa kanayunan at 
kalunsuran sa lahat ng rehiyon, at sa higit pang 
pagpapabilis ng pagsulong ng mga pangunahing 
larangan ng pakikibaka. 

Patuloy na bibigyan ng Partido at rebolus- 
yonaryong kilusan ng pinakamataas na pagpapahalaga 
ang pagpapalakas ng mga organisasyon at pakikibaka 
ng masang magsasaka at manggagawa at iba pang 
maralita sa nayon at syudad. 

Kabilang dito ang sumusunod: 
e mga kampanyang antipyudal sa kanayunan 
kasabay ng iba pang kampanya laban sa pananalasa 
sa agrikultura ng imperyalistang “globalisasyon,” 
e mga pakikibaka ng mga manggagawa para sa 
makabubuhay na sahod at laban sa labis na 
pagsasamantala at matinding paninikil ng pasistang 
estado sa kanilang mga demokratikong karapatan, 
e mga kampanyang pangkabuhayan at pam- 
pulitika ng milyun-milyong mamamayan sa 
kanayunan at kalunsuran na wala o kulang ng 
trabaho at sa libu-libo pang araw-araw na 
nadaragdag sa kanilang hanay dala ng 
napakalubhang krisis: at 

e mga pakikibaka ng mga empleyado at mga may 

maliliit na negosyong matinding tinatamaan o di 

kaya'y nanganganib bumagsak bunga ng krisis. 


Susuportahan din ng PKP ang mga lokal na 
negosyante, laluna ang mga panggitnang kapitalista, na 
ngayon ay may lumalakas na pagtutol at pagkilos laban 
sa labis na pananalanta ng “globalisasyon ng malayang 

pamilihan”. 

Sa darating na taon at mga 
susunod pa, asahan ang ibayong 
paglakas. ng BHB at mga 
opensibang militar nito matapos 
resolbahin ang mga suliraning 
sumagka sa mas mabilis na 
pagsulong ng rebolusyonaryong 
armadong kilusan. Tulad ng fg 
naipakita nitong huling bahagi ng | 
2002, determinado at matatag na } 
pinasisigla ang mga taktikal na 
opensiba. Malakas na kahilingan ng 
masang magsasaka at iba pang 
maralita na palakasin ang 
rebolusyonaryong pakikibaka, 
armado man at di armado. 

Mas dadami, mas dadalas at mas lalaganap ang 
mga taktikal na opensiba laban sa mga yunit ng AFP at 
PNP at mga pwersang paramilitar na pinakamatitindi 
ang pang-aabuso sa mamamayan. Target din ang 
pinakamasasahol na nanghuhuthot, nagpapahirap at 
nanunupil sa mga nagdarahop at karaniwang 
mamamayan. 

Ang lalong pagpapaigting ng armadong rebolusyon 
at iba't ibang anyo ng rebolusyonaryong pakikibaka ng 
bayan ang makatarungan at tamang tugon sa walang 
habas na imperyalista at terorismo, imperyalistang 
interbensyon at walang-awang pagpiga sa masa ng 
sambayanan. 

Binubuo natin ngayon ang pinakamalawak na 
pagkakaisa ng mga pwersang progresibo at 
demokratiko sa harap ng napakalalang krisis at 
pananalasa ng imperyalismo at reaksyon. Ipinahahayag 
natin ang kahandaang makipagkaisa sa lahat ng 
sinserong pwersa at elementong tumututol at 
lumalaban sa pananalasa ng imperyalistang 
globalisasyon, imperyalistang interbensyon at 
agresyon, pasismo at pandarambong sa gubyerno. 


krisis sa bansa ngayong 2003 at mga susunod pang 
taon, na magiging brutal at walang habas ang 
pananalasa ng imperyalismo at reaksyon. Pero tiwala 
rin tayo na ibayong lalawak at titindi ang mga 
pakikibakang bayan. Mabilis na aanihin ng sabwatang 
Bush-Macapagal-Arroyo ang bagyong bunga ng 
itinanim nilang masamang hangin. [AB 


Rebolusyonaryong pagbubuwis 


Isang lehitimong gawain sa paggugubyerno 


iniinda ng reaksyunaryong gubyerno ang 

pagpapataw at pangungulekta ng rebo- 
lusyonaryong kilusan ng buwis sa malalaking dayuhan 
at kumprador kapitalistang interes na may mga 
operasyon at negosyo sa saklaw ng rebolusyonaryong 
pagkilos. Pinatutunayan ng rebolusyonaryong 
pagbubuwis na epektibong napatiral at napagagana ang 
demokratikong gubyerno ng bayan sa malalawak na 
teritoryong saklaw ng rebolusyonaryong kilusan. Sa 
pagtalima ng mga binubuwisan sa rebolusyonaryong 
batas, pinatutunayan ang pagkilala ng mga ito sa 
Pulang kapangyarihang pampulitika. Ang lumalakas 
na pangungulekta ng rebolusyonaryong buwis ay 
nagpapakita rin ng kakayahan sa pagsandig-sa-sarili at 
higit na paglakas ng rebolusyonaryong kilusan. 

Sa panggagalaiti rito ng reaksyunaryong estado at 
mga reaksyunaryong naghaharing uri, ang 
rebolusyonaryong pagbubuwis ay isa sa mga palaging 
sinesentruhan ng kanilang maruming propaganda at 
paninira. 

Hindi ekstorsyon o teroristang gawain ang 
rebolusyonaryong pagbubuwis, tulad ng palaging 
idinadakdak ng reaksyunaryong rehimeng US- 
Macapagal Arroyo. Ito'y isang lehitimong gawain at 
karapatang pang-estado ng demokratikong gubyernong 
bayan. Ipinatutupad ito saanman umiiral at maaaring 
pairalin ang Pulang kapangyarihang pampulitika. Ang 
rebolusyonaryong buwis na ipinapataw sa mga kaaway 
sa uri ay makatwirang bayad sa pribilehiyo o 
kunsesyong ibinibigay sa kanilang pagnenegosyo o 
operasyon sa saklaw ng gubyernong bayan. Kaakibat 
ng pagbabayad ng buwis ang pagsunod sa mga batas 
ng gubyernong Bs bayan at patakaran ng 
rebolusyonaryong kilusan, na pawang nakatuon sa 
walang iba kundi sa pangangalaga sa interes ng 
mamamayan. Ang BHB ang pangunahing rebo- 
lusyonaryong organisasyong may responsibilidad sa 
implementasyon ng pagbubuwis. Bahagi ng res- 
ponsibilidad nito ang pagpapataw ng karampatang 
parusa sa mga kaaway sa uring ayaw magbayad ng 
buwis. 

È rebolusyonaryong aktibidad na mabigat na 


Mayroon ding mga 
makabayang negosyante, 
mulat na panginoong 
maylupa at mayamang 
magsasaka--mga 
kaibigan ng rebo- 
lusyon—na handang 3 
magbayad ng rebolusyo- 
naryong buwis sa rebolusyonaryong 
gubyerno. Ang kanilang pagbabayad ng buwis ay 
ekspresyon ng suporta sa rebolusyonaryong kilusan at 
sa pangkahalatang kagalingan ng mamamayan. Kaiba 
sa kaso ng mga naghaharing uri, hindi gumagamit ng 
pwersa sa pagpapatupad ng rebolusyonaryong buwis 
sa mga kaibigan ng rebolusyon. 

Ang salapi at rekursong natitipon mula sa 
rebolusyonaryong pagbubuwis ay ipinanunustos sa 
operasyon ng Partido, BHB, demokratikong 
pamahalaang bayan at rebolusyonaryong kilusan at sa 
mga proyekto para sa pangkahalatang kagalingan ng 
mamamayan. 

Sa pagpapatupad ng rebolusyonaryong pag- 
bubuwis, di isinasakripisyo ang kapakanan at interes 
ng sambayanan. Ang mga negosyo at ari-ariang 
pumipinsala sa mamamayan at kapaligiran ay di 
pinahihintulutan kahit pa handa sana silang magbayad 
ng rebolusyonaryong buwis. 

Ibang-iba ang rebolusyonaryong pagbubuwis sa 
pagbubuwis na ginagawa ng reaksyunaryong 
gubyerno. Sa kalakhan, itong huli'y nanggagaling 
sa mga manggagawa, magsasaka, mabababang 
antas na empleyado at iba pang karaniwang 
mamamayan at may napakalaking bahagi (mahigit 
sangkapat) na napupunta lamang sa katiwalian at 
luho ng mga upisyal ng gubyerno, bukod pa sa 
kalakhang bahaging napupunta sa pagbabayad sa 
panlabas na utang, malaking gastos sa militar at 
pulisya at panunupil sa mamamayan at 
pagtataguyod sa iba pang imperyalista at 
kumprador-burukrata kapitalistang interes. 

MATATAGUMPAY NA OPENSIBA NG BHB 


REBULTO NI MARCOS, WINASAK NG BHB 


Ipinagdiwang ng mamamayan at ng 
buong rebolusyonaryong kilusan ang 
pagpapasabog ng mga mandirigma ang 
Chadli Molintas Command (CMC) ng Bagong 
Hukbong Bayan sa Kordilyera sa higanteng rebulto ni 
Marcos sa Tuba, Benguet noong Disyembre 29. 

Sa pahayag ng CMC, tinawag nitong "isang 
monumento ng absolutong arogansya at kapalaluan ng 
diktadura" ang naturang rebulto. Dagdag pa, isa itong 
"salot sa lupaing ninuno ng mamamayang Ibaloi at 
paalaala sa kakila-kilabot na mga krimen ng mga Marcos 
laban sa mamamayan." Noon pa ma'y tinututulan na ng 
mga Ibaloi ang pagtatayo rebulto dahil napalayas sila sa 
kanilang lupain nang itayo ito noong maagang bahagi ng 
dekada 1980. 

Binati ni Ka Roger, tagapagsalita ng Partido 
Komunista ng Pilipinas (PKP), ang pagwasak ng rebulto. 
Aniya, ang pagwawasak nito ay pagpapahayag na hindi pa 
nabibigyan ng hustisya ang mga biktima ng paglabag sa 
karapatang-tao sa ilalim ng diktadura at "ang tanging 
masusulingan ng mamamayang inaapi at pinahirapan ng 
diktadurang Marcos" ay ang rebolusyonaryong, kilusan. 
Binigyang-diin ni Ka Roger na nananatiling may bisa ang 
direktiba ng Komite Sentral ng PKP noong 1999 na 
"arestuhin, litisin at parusahan ang mga pangunahing 
tagapagtupad at nakinabang sa batas militar". 


Kampo ng 20th IB, sinalakay ng BHB 
sa Surigao del Norte 


Matagumpay na nilusob ng BHB ang kampo ng 


abusadong 20th IB sa Barangay Ombong, Alegria, 
Surigao del Norte noong Disyembre 19. Isang sarhento 
at isang elemento ng Citizens Armed Forces 
Geographical Unit ang nasugatan sa labanang tumagal 


lamang nang 15 minuto. Ang abusado at malupit na 20th 
IB ay matagal nang inirereklamo ng mga lumad at mga 
upisyal ng kalapit na bayan ng Las Nieves. 

Samantala, isang upisyal ng Philippine Navy sa 
Agusan del Norte ang naagawan ng kanyang kalibre .45 
pistola noong Disyembre 20. Hindi na nakakilos pa si Lt. 
Christopher Salimbangon nang tutukan siya ng baril ng 
tatlo-kataong yunit ng BHB sa Sityo Dalaw-an, 
Barangay Rizal, Buenavista. Maliban sa kanyang baril, 
nakumpiska rin sa upisyal ang kanyang cell phone at 
night vision goggles. 

Koronel, sugatan sa ambus sa South Cotabato 
Isang kumander ng Philippine Army at tatlo 
pang sundalo ang nasugatan nang ambusin sila ng 
BHB sa Sityo Salapidan, Barangay Palian, Tupi, 
South Cotabato nitong Enero 4. Nagpapatrulya ang 
mga tropa ng 27th IB sa pamumuno n Lt. Col. 
Eduardo Laden nang sila ay tambangan. Wala pang 
tatlong kilometro sa detatsment ng Philippine 
National Police ang pinangyarihan ng ambus. 


9 na riple inani sa reyd sa Davao Oriental 

Siyam na riple ang nasamsam sa walang putok 
na reyd ng BHB sa upisina ng Civil Security Unit 
(CSU) sa Mati, kabisera ng Davao Oriental noong 
madaling araw ng Disyembre 29. Nasamsam ang 
dalawang M14, tatlong M16, isang karbin, isang 
garan at dalawang shotgun. Ang upisina ng CSU, 
na nasa kapitolyo ng Davao Oriental, ay 200 metro 
lamang ang layo mula sa himpilan ng 4t Special 
Forces ng PA at 300 metro lamang mula sa 
istasyon ng PNP sa Mati. 


Mga sundalo, tinambangan sa Samar 

Dalawang sundalo ang napatay at tatlo ang 
sugatan, kabilang si Lt. Reran Ante, nang 
tambangan sila ng BHB noong umaga ng 
Disyembre 29 sa Sityo Hebabaugan, Barangay 
Washington, Catarman, Northern Samar. Ang mga 
tropa, na pawang kabilang sa 63:4 IB, ay lulan ng 
isang Kennedy-type na dyip nang pasabugan sila 
ng land mine ng mga Pulang mandirigma ng 
Sergio Lobina Command ng BHB. 


RPA, 12th IB, napinsalaan sa Panay 

Isang elemento ng bandidong Revolutionary 
Proletarian Army (RPA) ang nasugatan nang 
isnaypin ng BHB ang kanilang tim sa Brgy. 
Tacoyong Norte, Leon, Iloilo noong Disyembre 6. 

Isang sarhento ng 12b IB ang napatay at isa 
pang sundalo ang nasugatan sa isang bigong 
operasyon ng militar laban sa BHB noong 
Nobyembre 29 sa Barangay Sta. Carmen, 
Dumalag, Capiz. Walang pinsala sa panig ng BHB. 


sundan sa “Opensiba”, pahina 6 


(ero)Planong 747 


pitong taon simula sa kalagitnaan ng 

2003.” Ito ang pinakabagong islogan ng 
rehimeng Macapagal-Arroyo nang itaguyod nito ang 
sosyo-ekonomikong programang ibinobongga ni 
House Speaker Jose de Venecia noong 2001. Isiningit 
ni De Venecia ang numerong “4” sa pagitan ng “747” 
bilang palatandaan ng kanyang intensyong tumakbo sa 
eleksyon para sa pagkapresidente sa 2004--kaya 
binansagang “Plan 747”. Ngayo'y inangkin na ni 
Macapagal-Arroyo ang Plan 747 at umaasa siya nang 
malaki na ang mga bunga nito ay magiging malaking 
kapital niya para maiahon ang bagsak niyang 
popularidad. 

Liban sa magimik na pamagat, walang pinagkaiba 
sa kabuuang oryentasyon ang Plan 747 sa Philippines 
2000 (Medium Term Philippine Development Plan) ng 
dating rehimeng Ramos na puspusan ding itinaguyod 


[4 ‘P itong porsyentong paglago sa loob ng 


BAGONG BANSAG SA LUMANG GIMIK 


ng rehimeng Macapagal-Arroyo. Kapwa itong 
nakatuon sa lubusang pagbubukas ng ekonomya ng 
Pilipinas alinsunod sa imperyalistang 

“globalisasyon.” Tulad ng Philippines 2000, 

itinataguyod ng Plan 747 ang liberalisasyon, 
pribatisasyon, deregulasyon at denasyunalisasyon ng 
pambansang ekonomya. Katulad ng inaasahan sa 
mahilig magpapansing si De Venecia, ang tanging 
laman ng Plan 747 ay ilang piling proyekto at 
programang pampasiklab na gagamitin para sa 
maksimum na pagpapabongga at pagpapabango sa 
mamamayan. 

Inililipat ng Plan 747 ang diin ng patakarang pang- 
ekonomya ng gubyerno mula sa “macroeconomics” 
(ang pangangasiwa sa ekonomya sa pamamagitan ng 
mga pangkalahatang patakaran) tungo sa “micro 
economics” (pagtutuon ng pansin sa mga partikular na 
proyekto). Sa halip na hayaan sa antas ng 
pangkalahatang oryentasyon ang pagtataguyod ng 
neoliberalismo, binibigyang-diin ng Plan 747 ang 
pagtataguyod at aktwal na pagtatayo ng mga partikular 
na susing proyekto. Kasabay nito, sinipa ni 


sundan sa “Plan 747”, pahina 7 


“Opensiba...” 


Pusakal na meyor, pinarusahan 


9 na armas, nasamsam sa dalawang opensiba sa Central 


Visayas 


Pitong pwersa ng kaaway ang namatay at siyam na malalakas 
na armas ang nakumpiska ng BHB sa magkahiwalay na 
opensibang inilunsad nito laban sa pasistang tropa ng militar at 


CAFGU sa Cebu at Bohol noong Disyembre. 


Nasamsam ng mga gerilya ng BHB ang apat na M14, isang 
M203 grenade launcher at isang M16 at lahat ng mga bala nang 
salakayin nila ang mobile detachment ng 78k IB sa Sityo Siotes, 
Barangay Caurasan, Carmen, Cebu noong Disyembre 12. Namatay 
ang apat na sundalo at nasugatan ang isa pa sa labanang tumagal 


ng halos kalahating oras. 


Samantala, dalawang M14 at isang M16 ang nakumpiska ng 
mga Pulang mandirigma nang ambusin nila ang mga elemento ng 
15th IB at ng CAFGU sa Sityo Fatima, Barangay Taming, Danao, 
Bohol noong Disyembre 9. Tatlong elemento ng CAFGU ang 


namatay sa unang bugso ng putukan. 

Pinarusahan noong Disyembre 19 ng 
mga partisano sa ilalim ng Pulang Diwata 
Command ng BHB sa Hilagang-Silangang 
Mindanao si Victor Elipe, kontra- 
mamamayan at kontra-rebolusyonaryong 
alkalde ng Tagana-an, Surigao del Norte. 

Isang taong nirepaso ng hukumang 
bayan hanggang sa rehiyunal na antas 
ang kaso ni Elipe bago siya hinatulan ng 
kamatayan. Kabilang sa mga kasong 
iniharap ang pangangamkam ng lupa, 
panggigipit sa sinumang kumalaban sa 
kanya, panggagahasa at pagsasamantala 
sa kababaihan. Humingi ng paumanhin 
ang BHB sa mga pamilya ng dalawang 
lokal na upisyal na nasugatan nang 
magpalitan ng putok ang mga partisano 
ng BHB sa mga badigard ni Elipe. 

“Plan 747” 


Macapagal-Arroyo ang pangkalahatang kalihim ng National 
Economic Development Authority na si Dante Canlas dahil sa 
kainutilan diumano nitong pawiin ang naging negatibong tunguhin sa 
ekonomya nitong nakaraang dalawang taon. Ipinalit niya si Romulo 
Neri, bata ni De Venecia at siyang aktwal na bumuo ng konsepto ng 
Plan 747. 

Nagpapasiklab lamang si De Venecia at Neri sa pangako nilang 
mabubura ng kanilang plano ang absolutong kahirapan sa loob ng 10 
taon. Ang inaasahan nilang pagkakamit ng 7% taunang paglaki ng 
GNP mula 2003 ay napakalayo rin sa katotohanan. 

Maging ang ilang tampok na proyektong nasa listahan ng Plan 
7471 ay imposible o kaduda-dudang makamit, tulad halimbawa ng 
pagtatanim ng isang bilyong puno para sa komersyal na pagtotroso sa 
loob ng pito hanggang 12 taon. O di kaya ang pagtatayo ng 750,000 
bagong pabahay sa loob lamang ng tatlong taon. 

Inaamin ni De Venecia na ang mga proyektong nakapaloob sa 
Plan 747 ay umaasa pa sa malakihang pangungutang mula sa Japan at 
Europe. Maging ang IMF ay nag-aalala, na sa laki ng kailangang 
gastusin sa pagpapatupad ng mga proyekto ng Plan 747, ay lalo 
lamang lalaki ang depisit at utang ng gubyerno at ng bansa. 

Makamit man ang ilang proyekto nito, ang mas tatampok pang 
resulta ay ang higit na pagkawasak ng mga pwersa sa produksyon ng 
bansa. 

Kabaligtaran ng sinasabi ni Neri na “palalakasin ng Plan 747 ang 
supply-side (o ang panig ng prodyuser---tulad ng tagasuplay ng mga 
produktong agrikultural, tagasuplay ng mga produktong industriyal, 
tagasuplay ng mga serbisyo),” ang itinataguyod nitong ibayong 
pagliliberalisa ng agrikultura, industriya at serbisyo ay magreresulta 
lamang sa mas maramihang pagpasok at pagmonopolisa ng mga 
dayuhang kumpanya sa mga sektor ng ekonomya na limitado sa mga 
Pilipino o dating hindi pa gaanong pinapasok ng mga dayuhan, laluna 
sa agrikultura at serbisyo, at pagbaha rito ng mga imported na 
produkto. Magdudulot ito ng higit na kahirapan at pagkalugi ng mga 
magsasaka at ng mga lokal na empresa sa industriya at serbisyo. 

Ang pangunahing nilalaman ng Plan 747 ay ang 
“modernisasyon ng agrikultura” sa pamamagitan ng mga tipong- 
plantasyon na pagtatanim ng high-value crops tulad ng kasoy, 
asparagus, paminta at ube, pangunahin na para sa eksport. Gagamit 
din ang mga ito ng maraming imported na sangkap, tulad ng 
certified seeds at kemikal na abono at pestisidyo. Papalitan ng 
pagtatanim ng high-value crops ang pagtatanim ng palay kaya 
Isasagawa ang malawakang pagpapalit-gamit ng maraming maliliit 
na palayan tungo sa pagtatayo ng maraming plantasyong 
nakatuon-sa-eksport. 

Sa halip na paunlarin ang ekonomya, ipapako lamang ito ng Plan 
747 sa ibayong pagsandig sa import at eksport at sa pagkaatrasado. [AB 


Ang Bayan - Enero 2003 


Mga pantastikong laman 
ng Plan 747 


1) “Modernisasyon ng agrikultura” sa 
pamamagitan ng pagtatanim ng high-value 
crops tulad ng kasoy, asparagus, paminta at 
ube para sa eksport at pagbabawas sa 
kabuuang lupaing nakalaan para sa 
pagtatanim ng palay. 


2) Pagtatanim ng isang bilyong com- 
mercial fast-growing trees na maaaring 
trosohin ng mga dambuhalang kumpanya 
sa loob lamang ng limang taon. 


3) Pagtatayo ng 750,000 pabahay sa loob 
ng tatlong taon upang magbapango sa 
maralitang-lunsod at makalikha ng libu- 
libong panandaliang trabaho (transient 
employment) sa bagsak na sektor ng 
konstruksyon. 


4) Pagtatakda ng open skies policy o ang 
pag-alis ng mga sagka upang malaya nang 
makalipad sa himpapawid (airspace) ng 
bansa ang dayuhang airlines. 


5) Pagpapatampok ng mga bongga at 
makatawag-pansin na mga proyekto sa 
mga export processing zone sa Luzon sa 
pag-asang makaaakit ito ng dayuhang 
pondo at ayuda. 


6) Pagpapahintulot sa mga lokal na 
gubyerno na pumasok sa mga kontratang 
build-operate-transfer (BOT) sa mga 
pribadong kumpanya sa antas-prubinsya 
nang sa gayon ay higit na lumawak ang 
makikinabang na mga dayuhang kum- 
panya at tiwaling upisyal sa gubyerno. 


7) Pagpapadala ng 25,000 estudyante sa 
mga paaralan sa US, Europe at Japan para 
matuto ng syensya at teknolohiya sa pag- 
asang maibabahagi nila ang mga ito sa 
bansa gayong wala naman silang 
mapapasukang industriya pagbalik 
nila—kung babalik pa sila. 


8) Pagbabalanse ng pambansang badyet 
simula 2003 gayong umabot na sa P223 
bilyon ang depisit sa taong ito, at mismong 
mga bayarang ekonomista ng rehimen ang 
nagsasabi na hindi liliit o mapapawi ang 
depisit sa susunod na tatlong taon. [AB 


ILANG ESTADISTIKA NG KRISIS 


agkakasunod na sampal sa ekonomya ang 
M ire ng rehimeng Macapagal-Arroyo 

nitong huling hati ng taon. Hirap na hirap si 
Macapagal-Arroyo na ilarawan nang maganda ang 
kalagayan ng ekonomya sa harap ng sumusunod na mga 
estadistikang nagpapatampok sa umiigting na krisis sa 
Pilipinas: 

Pagbagsak ng dayuhang pamumuhunan. ẹ 
Para sa ikatlong kwarto ng taon, umabot (ty Ay 
lamang sa P4.7 bilyon ang kabuuang pumasok :,-f 9 
na dayuhang puhunan. Ito ay 8196 pagbagsak 
mula sa P25 bilyong pumasok noong nakaraang 
taon. Ang lumaki lamang ay ang portfolio 
investments na umabot ng 5692 milyon (Enero-Setyembre 2002) mula 
$208 milyon noong 2001. Ang portfolio investments ay nakatuon 
lamang sa pagbili ng mga bono ng gubyerno-isang instrumento sa 
pinansya para makapangutang ang gubyerno sa madla-at walang 
kabuluhan sa produksyon at paglago ng ekonomya. 

Disempleyo. Nagtala ng 10.2% pagtaas ang upisyal na tantos ng 
disempleyo mula sa 9.8% noong nakaraang taon. Mula Hulyo 
hanggang Oktubre, mahigit 243,000 manggagawa ang nawalan ng 
trabaho at hindi nakakita ng trabaho. Sa konserbatibong estadistika ng 
gubyerno, naitalang umaabot na sa 3.5 milyon ang mga Pilipino na 
walang trabaho. Mahigit 4.6 milyong Pilipino naman ang walang 
sapat na trabaho (underemployed). Dahil sa pagbagsak ng dayuhang 
pamumuhunan, mahigit 17,000 bagong trabaho lamang ang 
tinatayang nilikha ng mga dayuhang empresa, mas mababa nang 37% 
kumpara sa 27,000 bagong trabahong nalikha noong nakaraang taon. 

Samantala, patuloy ang malawakang tanggalan ng mga regular at 
kontraktwal na mga manggagawa dulot ng pagbagsak ng produksyon. 
Lagpak na lagpak ang planong “one million jobs” ni Macapagal- 
Arroyo matapos na mabunyag na 60,000 bagong trabaho lamang ang 
nalikha sa agrikultura. 

Depisit sa badyet. Tinatayang aabot sa P223 bilyon ang depisit sa 
badyet ngayong taon bunsod ng kakulangan ng kita ng gubyerno. Mas 
mataas ito nang 65% sa unang target na P130 bilyon. 

Lumolobong utang. Patuloy na lumolobo ang utang ng gubyerno 
habang lumalaki ang binabayaran nitong interes. Ayon sa 
pinakahuling kalkulasyon, nasa P3.26 trilyon na ang pangkabuuang 
utang ng gubyerno (kabilang na ang P535 bilyong ginarantiyahan ng 
gubyerno na mga utang ng mga pribagong kumpanya sa ilalim ng 
iskemang build-operate-transfer), mas mataas nang 17% kaysa 
nakaraang taon. Ang pagbabayad pa lamang ng minimum na P411 
bilyon na taunang interes ng mga utang na ito ang magpapalobo sa 
depisit sa badyet sa susunod na tatlo hanggang apat na taon. AB 

Salbabida 


Katulad ng mga nakaraang taon, 
ang tanging nakasasalba ngayon sa 
ekonomya ng Pilipinas ay ang mga 
dolyar na ipinapasok ng mga 
Pilipinong nagtatrabaho sa ibang 
bayan o overseas Filipino workers 
(OFW). 

Sa unang tatlong kwarto ng 
2002, umabot sa 55.37 bilyon (P280 
bilyon) ang ipinasok ng mga OFW, 
mas mataas nang 21.2% kumpara 
sa nakaraang taon. Ito ay sa kabila 
ng pagbagal ng mga remitans sa 
mga buwan ng Hunyo, Agosto at 
Setyembre dulot ng pagbaba ng mga 
sahod sa Saudi Arabia, Taiwan at 
Korea. Nagawa ng mga dayuhang 
gubyerno na ibaba ang sahod sa 
kabila ng pagtutol ng mga OFW 
dahil nakipagsabwatan dito ang 


sundan sa “Salbabida”, pahina 9 


Talaan ng Foreign Direct Investments 


Enero-Disyembre (sa milyong dolyar) 
2002 (Ene-Okt) 722 

2001 1,186 

2000 1,300 

1999 T37 

1998 1,750 

1997 1,250 

1996 1,520 


Pinagkunan: World Investment Report 2001 
at National Statistical Coordination Board 

“Salbabida” Taon Remitans Bilang ng bagong OCW 
Department of Labor and Employment. Para sa (sa milyong dolyar) 
buong 2002, inaasahan ng rehimen na aabot sa 2002 (Ene-Okt) 5,370 612,358 (Ene-Agosto) 
57.5 bilyon (P390 bilyon) ang mapipiga mula sa 2001 6,500 866,590 
mga OFW 2000 6,050 841,628 
| f f 1999 6,794 837,020 

Gayunpaman, patuloy ang paglaki ng bilang ng 1998 4.925 831 643 
mga Pilipinong lumalabas sa bansa dulot ng | 1997 5 741 747 696 
mapang-aliping sahod at kawalan ng mga | 1996 4,306 660,122 
oportunidad sa loob ng bansa. Paparami sa kanila 


ay mga nars, caregiver (tagapag-alaga ng mga 
bata, matatanda o maysakit), guro, eksperto sa 
kompyuter, teknisyan at iba pang propesyunal at mga 
manggagawa sa serbisyo, na hinihigop sa Europe, 
America at Asia. Mula Enero hanggang Agosto pa 
lamang, umabot na sa 612,358 Pilipino ang nangibang 
bayan, mas mataas nang 4% kumpara sa nakaraang 
taon. 

Ang mga remitans ng mga OFW ay bumubuo ng 
5496 ng kabuuang kita mula sa labas ng bansa. Isa ito 
sa mga pangunahing dahilan kung bakit tumaas 
hanggang $751 milyon ang sarplas sa balance of 


Pinagkunan: Philippine Overseas Employment Administration 


payments (balanse ng salaping pumasok at lumabas sa 
bansa) kahit pa napakaliit ng iniusad ng kalakalan sa 
produkto (9.8%) at bumagsak pa nang 40.9% ang 
kalakalan sa serbisyo. 

Susi ang remitans ng mga OFW sa pagpapalaki ng 
gross national product (GNP). Dahil dito, halos taun- 
taon ay nakapagtatala ng paglago ang ekonomya kahit 
pa sa aktwal ay kumitid ang mga sektor ng industriya at 
agrikultura sa loob ng bansa. Mahigit 3396 o P83 bilyon 
sa ipinapasok ng mga OFW ay napupunta sa kaban ng 
gubyerno. Bumubuo ito ng 6.296 ng GNP. [AB 


Mahirap ang buhay 
ng mga DH sa Hongkong 


MuLA NOBYEMBRE 2002, PUSPUSAN NANG NILALABANAN NG 
mga domestic helper (DH) sa Hongkong na galing sa 
Pilipinas, Thailand, Sri Lanka, Nepal at Indonesia ang 
pinakabagong kontra-manggagawang pakana ng 
gubyerno rito. Sa panahong ito, binalak ng Hongkong 
na simulan ang pagpapataw ng HKS500-750 
(P3,250-P4,875 sa palitang P6.50-HKS41) buwis sa 
sahod ng mga DH. Noong Disyembre, mahigit 5,000 
DH mula sa 100 grupo ng mga migranteng Asyano 
ang nagmartsa sa mga lansangan ng Hongkong. 
Nangako ang mga DH na masusundan pa ito ng mas 
malaki, mas madalas at mas malawak na mga 
protesta kung hindi iaatras ng gubyerno ng Hongkong 
ang panukala. Pinangunahan ito ng Asian Migrants 
Coordinating Body at United Filipinos in Hongkong. 
Mariing tinututulan ng mga DH ang panukala 
dahil lalo lamang nitong kakainin ang kakarampot na 
sahod na tinatanggap nila kapalit ng halos 24-oras, 
pitong-araw na serbisyo nila sa mga pamilya ng 
Hongkong. Sa isang pag-aaral na isinagawa ng Mission 
for Filipino Migrant Workers (MFMW), sa kabuuang 
HKS3,670 hanggang HKS4,119 na tinatanggap ng 
ordinaryong DH, 66% (P15,971) nito ay ginagastos ng 
mga DH para sa kanilang mga pinansyal na 

Saan napupunta ang sahod? 


Bayad Telepono, 
433.79 


Padalas a pamilya, 
1007 .58 


Iba pa, 219.87 A 
Seguro, 126.5 


Impok, 257.9 
Personal na 
pangangailangan, 
182.89 


Bayad-utang, 
1,161.10 


Pagkain, 306.91 


Pinagkunan: Mission for Filipino Migrant Workers 


pangangailangan sa loob ng Hongkong. (Tingnan ang 
tsart) 

Aabot lamang sa HK$1,278.35/buwan (P8,307) o 
HK$42.91/araw (P278.90) ang regular na naipapadala 
ng isang DH sa kanyang pamilya sa Pilipinas. Napakaliit 
nito kumpara sa mahigit P500/araw o P15,000/buwan 
na pangangailangan ng isang pamilya sa Pilipinas. [AB 


MGA MANIOBRA NI MACAPAGAL-ARROYO 


HANGGANG 2004 AT LAMPAS PA RITO 


ng biglaan at madramang pag-anunsyo ni 
PANG na hindi siya tatakbo sa 

eleksyong 2004 ay isang desperadong 
hakbangin. Layunin nitong makabawi mula sa matarik 
na pagbulusok ng kanyang popularidad, maiwasan ang 
pagkalampaso sa eleksyong 2004 at bago pa ito, ang 
posibilidad na mapabagsak ng isang malawakang pag- 
aalsang bayan at malikha ang isang klimang 
pampulitikang paborable para sa todo-largang 
pagsasakatuparan ng neoliberal na mga patakaran sa 
ekonomya at ng todo-todong teroristang digma. 

Ang deklarasyon ni Macapagal-Arroyo ay ginawa 
niya isang araw matapos ang isang mabilisang 
pagkonsulta kay US Ambassador Richard Ricciardone. 
Ricciardone. Ipinakikita lamang nito na ang US ang 
siya pa ring nasa likod ng ganitong maniobra ng papet 
na presidente. 

Isa itong tahimik na pag-amin na ngayon pa 
lamang ay talo na siya sa eleksyong 2004. Ngunit ang 
hakbang paatras niyang ito ay may kasunod na planong 
dalawang hakbang pasulong. Hangad pa rin niyang 
patuloy na maghari at, para rito, tusong binabago-bago 
niya ngayon ang mga tuntunin sa laro sa 
reaksyunaryong pulitika. 

Ang mga tagatambol ng papet na rehimen ay 
nangangarap na biglang magbabago ang ihip ng 
hangin. Nais nilang maagaw ang inisyatiba at 
mapahupa ang mga batikos kay Macapagal-Arroyo 
bunsod ng pag-aasta niya ngayong "angat sa pulitika." 

Ngunit hindi binabago ng bagong asta ni 
Macapagal-Arroyo ang patuloy na tumitinding girian ng 
iba't ibang paksyon ng naghaharing uri para maagaw ang 
poder sa 2004 o bago pa man nito. Maging sa hanay ng 
naghaharing pangkatin mismo'y umiigting ang 
maniobrahan at pag-aagawan sa inisyatiba at pamumuno. 


SI SPEAKER JOSE DE VENECIA ANG PINAKAAKTIBO SA 
mga maniobra sa bagong sitwasyon. Ang kanyang mga 
panukala ay nagbibigay kay Macapagal-Arroyo ng 
maluwag na atrasan sa harap ng lalong nagigipit na 
tayo niya at, sa gayon, siyang kinakagat ngayon ni 
Macapagal-Arroyo. Magkasabay na iniabante niya ang 
panukalang pagbabago ng reaksyunaryong 

konstitusyon ("charter change" o cha-cha) at 
panukalang "gubyerno ng pambansang pagkakaisa." 
Para bigyang-diin ang kanyang panukala, nagbabala si 
De Venecia na kailangang tanggapin na ang kanyang 
mga panukala upang maiwasan ang kudeta. 

Ang panukalang cha-cha ay maaaring may kasabay 
pa ring eleksyon sa 2004, o kaya magtatanggal na sa 
eleksyon sa 2004 "No Elections" (No-el) at 
magpapairal na muna ng isang gubyernong 
transisyunal hanggang sa 2007. Sa panahong ito'y 
mananatiling presidente si Macapagal-Arroyo upang 
makaiwas na sumugal sa eleksyong 2004 na malamang 
ay di rin naman niya maipagwawagi. Maluwag pa ang 
mga opsyon kaakibat ng cha-cha, matuloy man ang 
eleksyon sa 2004. 

Bagamat hindi tahasang sinabi ni De Venecia, sa 
panukalang pagbabago ng konstitusyon ay litaw ang 
ambisyon niyang maging prime minister sa ilalim ng 
panukalang sistemeng parlamentaryo. 

Para makuha rin ang basbas ng US, nilalaman din 
ng panukalang cha-cha ang pagdaragdag ng mga 
probisyong BBsmagpapasahol sa imperyalistang 
dominasyon sa Pilipinas, kabilang na ang 
pagpapahintulot sa mga dayuhan na makapag-ari ng 
lupa sa bansa. 

Ayon naman sa panukalang "gubyerno ng pam- 
bansang pagkakaisa," palalahukin sa gabinete ang iba't 
ibang grupong pulitikal, kabilang ang oposisyon, mga 
grupong "civil society" at pati "mga grupong nasa 
Kaliwa, Kanan at mga sesesyunista," upang 
magkaroon ng mas malawak na base ang gubyerno at 
masuhayan ang dumadaudos na tiwala sa gubyerno. 


sundan sa “Maniobra”, pahina 11 

“Maniobra...” 


Inirekomenda ni De Venecia si Kasamang Jose Ma. 
Sison para kumatawan sa Kaliwa. Ang panukalang isama si 
Sison ay tahasan nang ibinasura ni Macapagal-Arroyo. 

Anu't anupaman, kinakailangang magkaroon ng 
malinaw na prinsipyadong batayan ng pagkakaisa. 
Gayundin, kailangan ng malaking pagbabago sa mga 
patakaran ng gubyerno sa direksyong mas katanggap- 
tanggap at kapaki-pakinabang sa masa ng sambayanan. 
Kung wala ito, ang paglahok sa tinatawag na “government 
of national unity” ng mga lider rebolusyonaryo ay 
makapagbibigay lamang sa gumegewang na gubyernong 
Macapagal-Arroyo ng kredibilidad, karagdagang buhay at 
puwang upang ipagpatuloy at pag-ibayuhin pa ang mga 
papet, mapanupil at bulok na mga patakaran at palakad nito. 

Makabubuti kung ang panukala para sa “government of 
national unity” ay magbibigay-daan sa muling pagbubukas 
ng usapang pangkapayapaan sa pagitan ng GRP at NDFP. 
Tungo rito, kailangan niyang baligtarin ang mga patakaran 
at palakad ng kanyang gubyerno na sumagasa sa usapang 
pangkapayapaan. Kabilang sa mga ito ang todo-todong gera 
laban sa BHB at rebolusyonaryong baseng masa, pagbawi 
nito at ng US sa bansag na “terorista” sa Partido, NDF, kay 
Kasamang Sison at iba pang rebolusyonarong lider at 
myembro ng NDF peace panel, muling pagpapatibay at 
pagpapatupad ng mga kasunduan sa pagitan ng NDFP at 
GRP, pagbasura sa burador na dokumento ng pagsuko na 
nasa anyo ng “isang-prosesong komprehensibong paketeng 
pangkapayapaan” at sa halip ay tumuloy na sa seryosong 
pagtalakay at pagsisikap na kamting muli ang pagkakaisa sa 
dati nang napagkaisahang apat-na-bahaging batayang 
adyendang pumapaksa sa mga reporma para sa kapakanan 
ng mamamayan. 

Hindi pa rin pinapawi ng deklarasyon ng di-pagtakbo 
ang malaki pa ring posibilidad na “magbabago ang isip”ni 
Macapagal-Arroyo at babawiin niya ang kanyang 
deklarasyon--batay umano sa “kahilingan” ng kalagayan, 
tungkulin o mamamayan. 

Habang nakaupo si Macapagal-Arroyo sa Malakanyang 
at walang nakikitang dramatikong pagbabago sa patakarang 
pakikinabangan ng bansa at malawak na masa, ang naturang 
deklarasyon ni Macapagal-Arroyo ay lalo pang 
magbubunsod ng pag-igting ng krisis ng naghaharing 
sistema, pag-1ibayo ng mga protesta at pagtuligsa sa labis na 
antinasyunal, antidemokratiko at antimasang mga patakaran 
at palakad niya. [AB 

Karanasan sa Maynilad 


KABULUKAN NG 
PATAKARANG 
PRIBATISASYO ® 


ula nang ibenta ng reaksyunaryong 
M gubyerno ang MWSS (Metropolitan 

Waterworks and Sewerage System) 
sa Maynilad Water Services, Inc. at Manila 
Water Company, Inc., sunud-sunod na pagtaas 
ng singilin sa tubig ang humambalos sa 
mamamayan. Subalit sa kabila ng napakalaki 
na ngang inilobo ng mga bayarin, wala pa ring 
awat ang mga kumpanya sa paggiit ng lalo 
pang pagtaas. 

Ang karanasan sa Maynilad Water 
Services, Inc. ay malinaw na nagpakita sa 
tunay na mukha ng pribatisasyon. 
Napasinungalingan ng mga pangayari ang 
pinagarbong pangako ng reaksyunaryong 
gubyerno na magiging mas mura at episyente 
ang serbisyo sa tubig kapag isinapribado na 
ito. Wala nang ibinigay na pakinabang, dagdag 
pang pahirap sa malaon nang naghihikahos na 
mamamayan ang idinulot ng pribatisasyon ng 
serbisyo sa tubig. Walang ibang magbibigay 
ng tapat at maginhawang serbisyong 

CE 


panlipunan kundi ang mga industriya at 
serbisyong isasailalim sa  nasyuna- 
lisasyon---na patatakbuhin ng gubyernong 
bayan nang walang interes na magkamal 
ng tubo para sa iilan. 

Noong Disyembre, nagbanta ang 
Maynilad na isasauli nito ang kontrata sa 
gubyerno kung hindi ito papayagang 
muling itaas ang singilin sa tubig. Takot 
na takot ang rehimeng Macapagal-Arroyo 


| Tirahan: 


: Account No. XXXX 

: Property No. XXXX 

' Meter No. XXXXXX 

: Rate Code: Residential (01) 
| Billing Scheme N 


a a AA 


Maynilad Water Services 


Pangalan: Jose de la Cruz 


Billed Consumption (cu. m) 
Present Reading 

Previous Reading 
Consumption 42 i 
Bill Period 06 Nov - 07 Dec 2002 | 


TOTAL CURRENT CHARGES 
Water/Sewer Charges 


sa malawakang protesta kung pahi- | Basic Charge P 274.59 
hintulutan nito ang Maynilad na magtaas : CERA 42 Summary of Charges 
josine FCDA a iN AA 
8 Bi Bie kania Kan Environmental charges 33.83 Current charges 411.54 
Kung hindi sila pahihintulutan, nag- MSC 2 00 
babanta ang Maynilad na ibalik sa VAT 37.50 Total Amount 411.54 
Total 411.54 


gubyerno ang kontrata dahil di na umano 
sapat ang kinikita nila rito. Iginigiit din ng 
Maynilad na ibalik ng gubyerno ang 5303 
milyon nilang puhunan. 


NANG AKUIN NG MAYNILAD NOONG PEBRERO 21, 1997 
ang konsesyon sa tubig, kinarga nito ang bulto ng 
utang ng MWSS na nagkakahalaga ng 5800 milyon. 
Dahil sa humambalos na krisis sa pinansya sa Asia 
noong 1997 na nagpababa sa halaga ng piso mula 
P26:51 tungong P52:51, lumobo sa P50 bilyon ang 
utang nito mula sa P20 bilyon noong 1997. 

Noong Marso 2001, itinigil ng Maynilad ang 
pagbabayad sa konsesyon sa MWSS upang makabawi 
umano ang kumpanya sa pagkalugi nito bunga ng 
debalwasyon ng piso. Mula noon, kinarga na ng 
MWSS ang pagbabayad at umutang ang gubyerno sa 
dayuhang bangko para rito. Umabot na sa P5 bilyon 
ang di nababayarang concession fees ng Maynilad sa 
MWSS. Binitiwan ng reaksyunaryong gubyerno ang 
obligasyong bayaran ang utang ng MWSS at 
ipinakakarga sana ito sa Maynilad, subalit makailang 
ulit na ang laki ngayon ng utang na muling ibinabato 
ng Maynilad sa gubyerno. Wala ring ibang papasan 
nito kundi ang mamamayan. 


Dagdag na pahirap sa mamamayan 

Walang naidulot ang pribatisasyon ng MWSS sa 
mamamayan kundi sunud-sunod na pagtaas ng singilin 
sa tubig. Ni hindi nito napanghawakan ang naunang 
pangakong ibaba nito ang singil sa serbisyo. 

Sampol ng isang billing statement ng Maynilad 


A 


Mahigpit na ipinagbabawal sa orihinal na kontrata 
ang arbitraryong pagtataas ng singil ng dalawang 
konsesyunaryo sa loob ng 25 taon. Kaya noong 
Oktubre 2001, nakipagsabwatan ang gubyernong 
Macapagal-Arroyo sa Maynilad at MWCI upang 
amyendahan ang dating kasunduan at pahintulutan ang 
anumang pagtataas. Liban sa batayang singil, ang 
dating tanging maaaring singilin ng Maynilad at 
Manila Water ay ang currency exchange rate 
adjustment (CERA) na nakapako sa P1/metro kubiko. 

Inamyendahan ang kasunduan para mabawi 
diumano ng dalawang kumpanya ang pagkalugi nila 
mula sa pagbulusok ng halaga ng piso. Gayunpaman, 
malinaw na ang lahat ng mga bagong singilin ay para 
sa pagkakamal ng pinakamalaking posibleng tubo. 
Taliwas sa naunang kontrata noong 1997 na pagbawi 
sa kapital sa loob ng 25 taon, pilit itong kinukuha ng 
Maynilad at MWCI sa loob lamang ng limang taon. 

Sa bagong kasunduan, pinayagang maningil ang 
dalawang konsesyuner ng mga bayaring (1) 
accelerated-extraordinary price adjustment (AEPA), 
(2) foreign currency differential adjustment (FCDA), 
at (3) special transitory mechanism (STM). 

Inumpisahang maningil ng AEPA noong 2001 sa 
halagang P1 kada metro kubiko ng tubig na kasama sa 
basic charge. Tinatayang nakakakolekta ang Maynilad 
ng mahigit P2.6 bilyon mula sa AEPA. 

Ang FCDA ay isang mekanismo para sa awtomatik 

na pagbabago sa presyo depende sa 
pagbagsak o pagtaas ng halaga ng piso 
W/ kontra sa dolyar. Ito rin ang ginagamit na 
mekanismo kapwa ng NAPOCOR 
at PLDT upang ipasa sa 
, kanilang mga konsyumer ang 
madalas nilang pagkalugi dahil 
sa pabagu-bagong halaga ng piso. 
Ang automatic price adjustment ng 
FCDA ay dagdag sa CERA na nakapako 
sa isang pirmeng halaga. 
Nag-umpisa ngayong taon ang koleksyon ng 
FCDA na katumbas ng 35.73 % ng basic charge ng 
Maynilad at 49.6% sa MWCI. 


Ang STM ay sinimulang singilin noong Hulyo 
2002. Bukod rito, marami pang ibang sinisingil ang 
Maynilad. (Tingnan ang sampol billing statement. ) 
Ang lahat ng dagdag na bayarin ay walang kaugnayan 
sa kinokonsumong tubig. 

Sa kabila ng sunud-sunod na pagtaas ng mga 
bayarin ay nananatiling bulok ang serbisyo ng 
Maynilad: hindi ligtas na inumin ang tubig sa lahat ng 
pagkakataon, hindi 24 oras ang pagdating tubig sa mga 
konsyumer at halos bawat buwan ay may mga araw na 
sunud-sunod na tuyo ang mga tubo ng tubig. Marami 
ring kaso na naniningil ang Maynilad kahit wala pa ni 
isang patak ng tubig sa gripo ng mga nakapagbayad na 
para sa pagpapakabit ng serbisyo. [AB 


MASUGID NA TAGASUNOD NG DIKTANG PRIBATISASYON 
ng International Monetary Fund at World Bank ang 
kasalukuyan at mga nagdaang rehimen. Mula pa nang 
bumwelo ang pribatisasyon noong panahon ng 
rehimeng US-Aquino at Ramos hanggang sa 
pagpapatupad nito ng mga rehimeng US- Estrada at 
Macapagal-Arroyo, patuloy na inilulugmok ng 
pribatisasyon sa labis na kahirapan ang mamamayang 
Pilipino. 

Palagiang ipinagmamayabang ng magkakasunod 
na rehimen na makakatulong sa mamamayan ang 
pribatisasyon. Dahil umano sa kumpetisyon, bababa 
ang presyo ng mga bilihin at bayarin kasabay ng mas 
magandang mga pasilidad at serbisyo. Subalit sa 
katunayan, layunin lamang ng pribatisasyon na 
bawasan o alisin ng mga gubyerno ang gastusin para 
sa mga serbisyong panlipunan. Ito ay upang 
maiwasan ang depisit sa badyet at mailaan ang pondo 
ng bayan para sa pagbababayad ng utang. 

Ipinasa ng rehimeng US-Ramos ang Water Crisis 
Act noong 1995 dahil umano sa kawalang-kakayahan 
ng MWSS na magbigay ng magandang serbisyo sa 
buong Kamaynilaan. Ang MWSS ang pinaka- 
malaking kumpanya sa tubig na isinapribado sa 
buong mundo. 

Nabili ang MWSS ng dalawang kumpanya: ang 
Maynilad Water Services, Inc. na sumaklaw sa 
kanlurang bahagi ng Kamaynilaan at ilang kalapit- 


Mga pangakong napako 


bayan, at ang Manila Water Company, Inc. (MWCI) 
na sumaklaw naman sa silangang bahagi. 

Ang Maynilad ay 59% pag-aari ng Benpres 
Holdings Corporation ng pamilya Lopez, 4096 ng 
Suez Lyonnaise des Eaux, isang multinasyunal na 
kumpanyang Pranses (ngayon ay (Ondeo 
Philippines Inc.) at 196 ng Metrobank. Ang Manila 
Water, sa kabilang banda, ay pag-aari ng 
pamilyang Ayala (4096). Pinakamalalaking 
kasosyo nito sa kumpanya ang Bechtel Overseas 
Corp., isang kumpanyang US at United Utilities 
PLC ng United Kingdom. 

Sa simula, nag-alok ang Maynilad na ibaba ang 
singil sa tubig tungo sa P4.97 kada metro kubiko 
habang ipinagmayabang naman ng Manila Water na 
kaya nitong ibaba ang sariling singil sa P2.32/metro 
kubiko. Dalawampu't limang taon ang kontrata ng 
dalawang kumpanya sa gubyerno. 

Matindi ang naging protesta ng mga manggagawa 
nang isinapribado ang MWSS. Agad-agad, 57% ng 
halos 10,000 manggagawa o 5,489 ang sinipa sa kani- 
kanilang mga trabaho. Ang natitirang 4,331 ay 
ipinailalim sa “probation period” habang unti-unti na 
rin silang tinanggal dahil sa iba't ibang kadahilanan, 
kabilang ang pwersahang pagreretiro. Matapos ang 
ilang buwan, 1% lamang ng kabuuang lakas paggawa 
ng MWSS ang pinanatili bilang mga regular na 
manggagawa. AB 

ayroon nang naitalang 
Miss kaso ng pag- 
labag sa karapatang- 


tao mula nang maging presidente si Macapagal-Arroyo 
noong Enero 2001 hanggang Nobyembre 29, 2002, 
ayon sa KARAPATAN. Pitumpung porsyento (7096) 
ng mga ito ay kagagawan ng AFP, 13% ng PNP at ang 
iba pa, ng goons, mga vigilante at iba pang grupo. 

Sa gayon, mayroong di bababa sa 19 kaso ng 
paglabag sa karapatang-tao bawat linggo sa ilalim ng 
rehimeng Macapagal-Arroyo. Mayroong abereyds na 
dalawang “pinaghihinalaang terorista” o “simpatisador 
ng mga komunista” na pinapatay bawat linggo. 
Isandaan animnapu't pitong (167) aktibista, lider masa 
at pinaghihinalaang simpatisador ng rebolusyonaryong 
kilusan na ang pinatay sa panahong ito. Tatlumpo (30) 
sa mga pinaslang ay lider o myembro ng Bayan Muna. 
Dalawampu't dalawa ang mga babae at pito ang bata. 
Tatlumpu't apat (34) ang nakaligtas sa mga tangkang 
pagpatay. Labing-anim ang desaparecido. 

Umaabot sa 314 ang bilang ng mga bilanggong 
pulitikal. Dalawandaan at siyam (209) o mahigit 66% 
ang ibinilanggo sa ilalim ng gubyerno ni Macapagal- 
Arroyo. May 17,000 pamilya na ang napalayas bunga 
ng patakarang “all-out war” ng rehimen. 

Umani na ng mariing batikos ang malagim na 
rekord ng rehimeng Macapagal-Arroyo. Ani Gregorio 
“Ka Roger” Rosal, tagapagsalita ng Partido, hindi 
lamang nagiging kamukha ni Marcos si Macapagal- 
Arroyo sa usapin ng terorismo at paglabag sa 
karapatang-tao. Sa Timog Katagalugan, aniya, di 
hamak na mas malala ang mga pang-aabuso ngayon 
kumpara sa panahon ng diktadurang Marcos. “Ang 
pinapatay nila ay mga sibilyan,” ani Ka Roger. “At 
hindi sila simpleng pinapatay. Ang iba ay pinupugutan 
ng ulo at ikinakalat sa iba't ibang lugar ang iba't ibang 
bahagi ng kanilang katawan.” 

Ang pinakahuling kaso ay naganap noong 
Nobyembre 23-24 sa Puerto Galera, Oriental Mindoro. 
Doon, apat na sibilyan ang dinukot at pinatay, kabilang 
si Anthony Martinez, isang lider masa. Natagpuan ang 
pugot na ulo ni Martinez at ang kanyang katawan sa 
magkaibang barangay. Siyam na Mangyan din ang 
dinukot sa panahong iyon. 

Duguan ang mga kamay ni Macapagal-Arroyo. 
Inendorso niya mismo ang mabangis na kontra- 
mamamayan at kontra-rebolusyonaryong kampanya sa 
isla nang dumalaw siya sa Mindoro noong kalagitnaan 
ng 2001 at iniutos ang pagdaragdag ng limang 
kumpanya ng mga sundalo rito. 

Ang iba't ibang anyo ng paglabag sa karapatang- 
tao ay binatikos sa demonstrasyon sa Maynila noong 
Disyembre 10. Tinuligsa nito ang “malakas at matatag 
na republika” ni Macapagal-Arroyo. Walang ibang 
kahulugan ito kundi ang ibayong panggigipit sa mga 
karapatang sibil at demokratiko ng mamamayan sa 
ngalan umano ng “anti-terorismo.” 

Walang puknat ang terorismo ng estado at mga 
paglabag sa karapatang-tao sa Pilipinas, mula sa 
diktadurang Marcos hanggang sa kasalukuyan. Ayon 
sa Amnesty International (AI), “May padron ng pang- 
aaresto, detensyon at tortyur na iniuulat ang malawak 
na bilang ng mga pulitikal at kriminal na suspek, 
kapwa noon at ngayon.” Anito, “kabilang sa padrong 
ito ang pambubugbog sa mga suspek habang sila'y 
inaaresto, kadalasan nang walang mandamyento, 
pagkait sa kanila ng karapatang magkaabugado at 
madalaw ng doktor at pamilya sa loob ng mahabang 
panahon ng detensyong incommunicado, at paggamit 
ng pwersa, kabilang ang mga paraang walang naiiwang 
mga bakas, pangunahin para gipitin ang mga suspek o 
para pangalanan nila ang mga pinagsususpetsahang 
kasabwat.” 

Kasalukuyang ikinakampanya ng AI ang tampok 
na kaso ng “Abadilla 5”--limang inosenteng lalaking 
pinagbintangang pumatay kay Col. Rolando Abadilla, 
isang pusakal na tortyurer at mamamatay-tao sa ilalim 
ng diktadurang Marcos. Pinatay si Abadilla noong 
Hunyo 1996 ng mga oportunistang taksil sa 
pamumuno ni Sergio Romero na walang pahintulot na 
gumagamit sa ngalang Alex Boncayao Brigade. 

Sa kabila ng makailang-ulit na pag-amin nina 
Romero at pagkakaroon pa ng mga ebidensyang 
nagpapatunay na kagagawan nila ang pagpatay, 
kinasuhan pa rin ng PNP ang “Abadilla 5” para 
mailusot ang pangkat ni Romero at makapagpalitaw ng 
iba pang “maysala.” Hindi kilala ng lima si Abadilla, 


sundan sa “Pasismo”, pahina 15 


Ang Bayan - Enero 2003 


“Pasismo” 


wala silang anumang kaugnayan sa kanya 
hanggang sa panahong kinasuhan sila at 
walang napalitaw na anumang motibo o 
sinumang pasimuno sa pagpatay ang mga 
imbestigador. Para paaminin, ang “Abadilla 
5” ay ipinailalim sa na-pakatinding tortyur. 
Hinatulan na sila ng kamatayan ng korteng 
bumalewala sa ebidensya na sila ay 
pinahirapan. 

Sa isang interbyu sa pahayagang Philippine 
Daily Inquirer, buong pagma-mayabang na 
kinumpirma ng isang buhong na upisyal ng PNP 
ang malawakang paggamit ng estado sa tortyur. 
Ayon pa sa kanya, kapani-paniwalang inosente 
at ginawa lamang mga “fall guy” (o mga taong 
walang sala na pinaaako ng isang krimen) ang 
“Abadilla 5.” 

Kahit ang Commission on Human Rights 
(CHR) ng rehimen ay umaamin na “bagsak 
ang grado” ng gubyerno ng Pilipinas sa usapin 
ng pagpapatupad ng United Nations 
Convention Against Torture. Bigo ang 
gubyerno at ang CHR na protektahan ang 
karapatang-tao. ng Bs mamamayan, ani 
Purificacion Qui-sumbing, tagapangulo ng 
komisyon. 

Kung tutuusin, hindi lamang bigo ang 
gubyernong Macapagal-Arroyo. Ito pa mismo 
ang pasimuno ng pagtortyur, pagpatay, 
panunupil at iba pang lansakang paglabag sa 
karapatang-tao. [AB 


“Huwarang berdugo” 


Nang sabitan ng medalya ni 
Gloria Macapagal-Arroyo si Col. 
Jovito Palparan noong Disyembre 
21, matingkad na nailarawan ang 
kalunus-lunos na kalagayan ng 
karapatang-tao sa Pilipinas. 

Si Palparan ang binansagang 
“Berdugo ng Mindoro.” Bilang 


kumander ng pusakal na 204th Bde ng Philippine Army: 
responsable si Palparan sa napakaraming kaso ng 
pananalbeyds, pagdukot, pagtortyur, sapilitang 
ebakwasyon, harasment at iba pang abusong militar. 
Binibiktima nila pangunahin ang mga di armadong 
sibilyan sa isla. May mga pagkakataong siya mismo ang 
nagsagawa ng gayong mga pandarahas, tulad sa kaso 
nina Juvy Magsino, bise alkalde ng Naujan, Oriental 
Mindoro: at Edu Paringit, cameraman sa (Calapan City, 
Oriental Mindoro. Si Magsino, na inakusahang 
tagasuporta ng Bagong Hukbong Bayan (BHB) at si 
Paringit, na pinaratangang Pulang mandirigma, ay 
parehong hinaras at binantaan mismo ni Palparan. 
Sinabitan si Palparan ng medalya matapos siyang 
masugatan sa ambus ng BHB noong Nobyembre 24 sa 
Villaflor, Puerto Galera, Oriental Mindoro. 

Ang pagpaparangal kay Palparan ay parangal na rin 
sa karumal-dumal niyang rekord ng kahayupan sa isla. 
Sa ilalim ng kasalukuyang rehimen, si Palparan ang 
huwaran sa paglulunsad ng brutal na teroristang gera 
laban sa mamamayan at rebolusyonaryong kilusan. AB 


PAGKAMATAY NG MGA PERYODISTA, PINAIIMBESTIGAHAN NG AMNESTY INTERNATIONAL 


Pinaiimbestigahan ngayon 


ng Amnesty 


sangay ng College Editors Guild of the Philippines 


International (Al) sa gubyernong Macapagal-Arroyo 
ang pagpatay sa tatlong mamamahayag na 
Pilipino. Anang Al, nababahala ito sa paglabag sa 
karapatang-tao ng mga peryodista sa Pilipinas. 

Gusto ng Al na buksan ang mga kaso ng 
pamamaslang kina Benjaline Hernandez, Edgar 
Damalerio at Sonny Alcantara. Hiniling din ng Al na 
mabigyang-proteksyon at huwag gipitin ang mga 
pamilya, kaibigan at mga taong may kinalaman sa 
mga kaso. 

Si Hernandez ang namumuno sa lokal na 

(CEGP) sa Mindanao nang patayin ito ng mga 
elemento ng Philippine Army noong Abril 2002. 
Nananaliksik noon si Hernandez hinggil sa mga 
pang-aabuso ng militar. Komentarista sa radyo at 
editor ng lokal na pahayagan sa Zamboanga si 
Damalerio nang barilin siya noong Mayo ng isang 
upisyal ng pulis. Ayon sa imbestigasyon, nagalit 
ang nasabing pulis sa isinulat niya tungkol sa 
korapsyon. Binaril naman noong Agosto si 
Alcantara pagkatapos nitong batikusin ang isang 
lokal na upisyal sa San Pablo, Laguna. [AB 

UN Rapporteur, nagulantang sa laganap na paglabag 
sa mga karapatan ng mga pambansang minorya 


pambansang minorya, hindi na ito mapagtakpan 

kahit sa United Nations. Nagulantang si Rodolfo 
Stavenhagen, United Nations Special Rapporteur on 
Rights of Indigenous Peoples (upisyal ng UN na 
tumutuon sa mga karapatan ng mga pambansang 
minorya) sa kanyang inabutang kaawa-awa na 
kalagayan ng mga minoryang mamamayan sa kamay 
ng reaksyunaryong gubyerno at sandatahang lakas. 
Nasaksihan din niya ang malawakang paglabag sa 
kanilang mga karapatang-tao. Dumating sa bansa si 
Stavenhagen noong Disyembre 2-11 sa imbitasyon pa 
mismo ng rehimeng Macapagal-Arroyo. 

Kabilang sa mga naitala niya ay mga kaso ng pang- 
aagaw sa mga lupaing ninuno at ang sapilitang 
pagrerekrut sa kanila sa mga grupong paramilitar. 

Sa kanyang ulat na inihanda para sa UN, sinabi ni 
Stavenhagen na halos inutil ang mga batas na 
nagbibigay-proteksyon sa lupaing ninuno ng mga 
pambansang minorya. Aniya, binabalewala o kaya'y 
tahasang nilalabag ng gubyerno at malalaking negosyo 
ang mga ito. Sadyang maraming butas ang mga batas 
na pumapatungkol sa mga pambansang minorya upang 
makalusot ang malalaking panginoong maylupa at 
dayuhang negosyo na umaagaw sa kanilang lupain. Isa 
nang halimbawa rito, aniya, ang Mining Act of 1995 
kung saan ang mga lupain ng mga minorya ang 
kalakhang inaagaw at sinisira. 

Idinagdag ni Stavenhagen na ganoon 
din ang kaso sa pagpapatupad ng mga 
“proyektong pangkaunlaran.” Mara- 
ming komunidad ang napapalikas o 
kaya'y napupwersang tanggapin 
ang malalaking proyekto gaya 
ng dam, trosohan, komersyal 
na plantasyon at minahan na 
tuluyang nagwawasak sa 
kanilang tradisyunal na 
ekonomya at kabu- 
hayan, istruktura ng 
komunidad at mga pang- 
kulturang gawi. Biktima rin ang 


S a sobrang lala ng paglabag sa mga karapatan ng 

mga minorya ng polusyon ng malalaking kumpanya na 
sumisira sa kanilang kapaligiran at kalusugan. 

Malawakan ang paglabag ng AFP at mga grupong 
paramilitar sa ilalim nito sa karapatang-tao ng mga 
pambansang minorya, dagdag pa rin ni Stavenhagen. 
Kabilang sa mga naitalang kaso ang pamamaslang, 
detensyon, ebakwasyon, harasment at pwersahang 
rekrutment sa CAFGU. Nanawagan si Stavenhagen sa 
rehimeng Macapagal-Arroyo na pagtuunan ng pansin 
ang mga kaso ng pananalbeyds, panggagahasa at 
sapilitang pagpapasali sa mga grupong paramilitar 
laluna sa ilalim ng mga programang “kontra- 
insurhensya.” 

Harap-harapang binatikos ni Stavenhagen ang mga 
ahensya ng gubyerno laluna ang Commission on 
Human Rights sa pagpapabaya ng mga ito sa 
implementasyon ng mga batas. Inutil din, aniya, ang 
National Commission on Indigenous Peoples. 

Inireklamo rin niya ang surbeylans at panghaharas 
ng AFP sa kanyang mga pulong at pakikihalubilo sa 
mga pambansang minorya sa Benguet, Butuan City at 
iba pang lugar. 

Mga tampok na kaso ng paglabag sa karapatan ng 
mga pambansang minorya 

Sa pakikipagpulong ng mga lumad sa Timog 
Mindanao, muli nilang idinaing ang patuloy na pang- 
aagaw sa kanilang mga lupain at ang militarisasyong 
kaakibat nito. Sa ngayon, patuloy nilang nilalabanan 
ang proyektong geothermal plant ng Philippine 

National Oil Company (PNOC) sa Mt. Apo. 
Pinagtibay ng mga minorya noong 
Disyembre 8 ang kanilang pagkakaisa laban 
sa umiigting na militarisasyon sa 

pamamagitan ng isang d'yandi o san- 
duguan laban sa komun na kaaway. 
l Idinaraos lamang ang d'yandi 
IT para pagpasyahan ang mga 

> usaping matinding nakaaapekto 

sa malawak na hanay ng mga 
minorya. Sa pagkakatanda ng mga 
minorya, sa buong kasaysayan nila ay 

ito pa lamang ang ikatlong d'yandi na 
inilunsad. Bago ito, nagkaroon ng d'yandi 
laban sa geothermal plant noong Abril 13, 
1989. 

Binatikos din ng mga lumad ang 
sapilitang pagrerekrut sa kanila sa mga 
grupong vigilante gaya ng Alsa Lumad at 
Alamara. (Sa kaso ng Alamara, pagsalaula 
ito sa alamara, terminong Ata-Manobo, na 
ang ibig sabihin ay “paghahanap ng 
hustisya”) 

Dahil sa militarisasyon, dumaranas ang 
mga lumad ng maraming kaso ng 
paghahamlet, food blockade, pagnanakaw, 
pwersahang ebakwasyon at iba pa. Sa taong 
ito, aabot sa 87 kaso (625 biktima) ang 
paglabag sa karapatang-tao ng mga lumad. 

Sa Kordilyera, inihapag ng mga Igorot 
ang kanilang mariing protesta sa patuloy na 
pagtatayo ng San Roque Multipurpose Dam 
na sumisira sa kanilang mga sakahan at 
nagiging sanhi ng matinding militarisasyon 
sa lugar. Inihayag naman ng mga magsasaka 
mula sa Mankayan, Benguet ang kanilang 
pagtutol sa 63-taong minahan ng tanso at 
ginto sa kanilang lugar. 

Sa Baguio City, muling iniharap ng Ibaloi 
na angkang Cariño ang malaon na nilang 
petisyong bawiin ang kanilang lupang ninuno 
na kinatitirikan ngayon ng Camp John Hay, 
dating base militar ng US. Unang ipinaglaban 
at naipanalo ni Mateo Cariño, ninuno ng 
angkan, ang kasong isinampa niya laban sa 
kolonyal na gubyernong US noon pang 1909. 
Ang makasaysayang desisyon ng korte, na 
tinawag na Mateo Cariño Doctrine, ang 
pinakaunang batas sa daigdig na kumilala sa 
karapatan ng mga pambansang minorya sa 
kanilang mga lupang ninuno. Ang doktrina ay 
ginamit nang batayan sa mga kasong 
isinampa ng mga pambansang minorya sa 
Canada, US at New Zealand para bawiin ang 
kanilang mga lupa. Malaki itong kaba- 
lintunaan dahil sa Pilipinas, ipinagkakait pa 
rin sa mga Cariño ang kanilang lupain. AB 

Lumalaganap 
ang mga kritikal na 
dokumentaryong video 


umalaganap ang maraming 
| dokumentaryong video mahusay na 
nagpapakita ng tunay na kalagayan, 
mga karaingan at paglaban ng mamamayan. 
Karamihan sa mga ito'y malawak na 
naipalalaganap ngayon sa pamamagitan ng mga 
compact disk (CD). Marami ritong malinaw na 
nagdokumento at naglantad sa kalupitan ng rehimeng 
Macapagal-Arroyo at sa sabwatan ng US at papet na 
rehimen na yurakan ang soberanya ng Pilipinas at ang mga 
karapatan ng mamamayang Pilipino. 

Naipalabas ang mga dokumentaryong ito sa iba't ibang 
pagtitipon ng mamamayan sa kalunsuran at kanayunan, 
gayundin sa iba pang pagtatanghal sa labas ng bansa. Dahil 
sa mataas na kalidad at sining ng pagkakagawa, ang ilan sa 
mga ito ay umani rin ng mga gawad at malawakang papuri 
mula sa mga kilalang manunulat at kritiko sa sining at 
pelikula. 

Isa sa pinakauna rito ang “Sa Liyab ng Sanlibong Sulo” 
na inilabas ng Asia Visions noong 1997. Malaki ang naging 
tulong nito sa pangmasang edukasyon at propaganda sa 
kanayunan at kalunsuran hinggil sa kasaysayan at 
rebolusyong Pilipino. Sumusunod ang iba pa: 


“Alingawngaw ng mga Punglo” ng Southern Tagalog 
Exposure. Ito ay isang makabagbag-damdaming 
dokumentaryo tungkol sa karahasang militar laban 
pangunahin, sa mamamayan ng Timog Katagalugan. Sa 
pamamagitan ng mga panayam at ebidensya, inilantad nito 
ang tindi ng pagmamalupit sa masa at katigasan ng puso ng 
mga pwersang militar—sa Mindoro, sa iba pang lugar sa 
Timog Katagalugan at sa buong bansa--sa ilalim ng 
rehimeng Macapagal-Arroyo. 

Maraming inaning papuri ang dokumentaryo. Ayon pa sa 
kolumnista ng Philippine Daily Inquirer na si Recah 
Trinidad, “inilantad nito “bangis at pagiging makaisang 
panig ng kampanya ng gubyerno para maghatid diumano ng 
kapayapaan sa kanayunan.” Ang mga pang-aabusong militar 

“Video” 


na ipinakita sa dokumentaryo ay inilarawan ni Trinidad 
bilang “higit na masamang anyo ng terorismo” kaysa 
sa ginagawa (ng Abu Sayyaf) sa Mindanao. 

Naipalabas din ang dokumentaryo sa iba't ibang 
prestihiyosong film festival at paligsahan. Ginawan ito 
ng bersyon na may Ingles na mga subtitle (pagsasalin) 
na naipalabas na rin sa ibang bansa. 


“Ka Kano” na ginawa rin ng Southern Tagalog 
Exposure. Isa itong 15-minutong parangal sa isang 
lider Dumagat na pinaslang ng militar noong Dis- 
yembre 2001 sa Antipolo, Rizal habang 
naghahanda ng pagkain para sa mobilisasyon para 
gunitain ang Pandaigdigang Araw ng Karapatang-Tao. 
Kalahok ito sa Gawad Cultural Center of the 
Philippines Award for Short Experimental Film 
para sa 2002. 

Epektibo ang isang tanging pangungusap na 
laman ng iskrip at pumuno sa isang tahimik na 4 
minuto--“Siya ay walang awang pinaslang ng $% 
mga elemento ng Task Force Panther ng AFP sa f 
pamumuno ni Col Laureano Tolentino noong 
Disyember 8, 2001 sa Barangay San Jose, Antipolo, 
Rizal.” 


“Basilan: Siklab ng Digma” at “Behind the Second 
Front”, kapwa ng Kodao Productions. Sumentro ang 
mga ito sa napakakongkreto at malinaw na paglalantad 
ng mga aktwal na pangyayari kaugnay ng 
paglulunsad ng mga operasyong “anti-terorista” sa 
Basilan, Sulu at “Zamboanga: 


pasistang kaisipan, arogansya, pagkawalang-bahala at 
kalupitan sa harap ng kahirapan at pang-aaping idi- 
nudulot nila sa mamamayan. Sa pagpapakita ng mainit 
na pagtanggap sa International Solidarity Mission, sa 
mga (demokratikong organisasyon at sa mga 
nagtataguyod ng karapatang-tao sa maraming lugar na 
dinaanan ng mga ito, mahusay na naipadama ang 
mataas na antas ng militansya ng mamamayan. 

May mga usapin ding malinaw na kinumpirma sa 
dokumentaryo: nagpakita ng maraming patunay ang 
matapang na asawa ni Buyong- 
buyong Isnijal na Amerikanong 
sundalo nga ang bumaril kay Isnijal. 
Pinatunayan din ng iba't ibang 
saksi ang planong pagtatayo ng 
mga istrukturang militar para gawing 
base militar ng mga pwersang 
Amerikano. 

Bukod sa Metro Manila at sa iba't ibang 
syudad at bayan sa bansa, naipalabas din ang 
“Basilan: Siklab ng Digma” sa Chicago, New 
8 York at Colorado sa US; sa Montreal, Canada, sa 
Hongkong at iba pa. 


“Ang Kaaway” na gawa rin ng Southern Tagalog 
Exposure, ay isang dokumentaryong naglalantad at 
tumutuligsa sa interbensyong militar ng US sa 
Pilipinas. 

Pinagsunud-sunod lamang nito ang mga film clip 
na pawang kinuha mula sa mga balita sa telebisyon. 
Dahil sa pagkakaorganisa at daloy ng mga ito, naging 
malinaw ang mensahe: mula sa mga sinasabi at 


sabwatan ng militar at Abu Sayyaf sa 
kidnap-for-ransom sa Mindanao, 
maramihan at matitinding paglabag 
ng AFP sa mga karapatang-tao ng 
mamamayang Moro, pang- 
hihimasok ng mga pwersang militar 
ng US, sobra-sobrang pang-aapi sa 
mamamayang Moro, at matinding 
galit at lumalakas na paglaban nila. 


Sa mga tuwirang pakikipanayam sa mga biktima, 
pamilya nila, saksi sa mga karahasan, mga abugado at 
mga tagapagtaguyod ng karapatang-tao, epektibong 
naipakita ang tunay na mga pangyayari sa 
mamamayan. Sa pagkuha ng asta at reaksyon ng mga 
upisyal ng AFP, epektibong nailantad ang kanilang 

mismong mga aksyon ng imperyalismong US at 
rehimeng Macapagal-Arroyo at sa mga pagtutol sa 
kanila, malinaw kung sino ang kaaway. 


MALAKING tulong ang pagpapalabas ng mga 
dokumentaryong audio-visual sa pagbibigay ng 
edukasyon at pagpopropaganda sa malawak na 
mamamayan, nakapagbabasa man o hindi. Mabilis, 
madali at hindi magastos itong maipalalaganap sa iba't 
ibang dami ng tagapanood, lalo na sa malalaking 
pagtitipon. Dapat higit pang mapakinabangan ng 
buong demokratiko at rebolusyonaryong kilusang 
masa ang ganitong mabilis, masaklaw at epektibong 
paraan ng pag-eeduka at pagpopropaganda sa lalo pang 
maraming mamamayan. [AB 

BALITA 


WELGA PUMUTOK SA PLDT 

Sa piketlayn nag-Pasko ang mga 
kasapi ng Manggagawa ng 
Komunikasyon sa Pilipinas (MKP) 
ng Philippine Long Distance 
Company (PLDT) nang magwelga 
sila sa buong bansa noong gabi ng 
Disyembre 23. Nagdesisyon ang MKP na ituloy ang 
welga pagkatapos magkaroon ng deadlock ang 
negosasyon para sa collective bargaining agreement 
(CBA) sa pagitan ng unyon at maneydsment na 
sinimulan noong Disyembre 18. Mula Nobyembre ay 
naglulunsad na ng iba't ibang anyo ng protesta ang 
mga manggagawa. 

Tutol ang 6,700 kasapi ng MKP sa pagsibak sa 550 
opereytor ng telepono (na karamihan ay nasa mga 
prubinsya) at sa planong restructuring ng PLDT. Ani 
Pete Pinlac, pangulo ng MKP, sa malao't madali ay 
papalitan ng mga kontraktwal ang lahat ng mga regular 
na manggagawa sa PLDT bunga ng restructuring. 


PLANTA NG NAPOCOR, 
BINARIKADAHAN NG TAUMBARYO MA 
Napilitang itigil ang operasyon ng # 
Masinloc coal-fired plant ng National 
Power Corporation (Napocor) nang 
magbarikada ang taumbaryo sa 2 
Barangay Bani, Masinloc, Zambales noong Disyembre 
20. Kasama ang mga upisyal ng barangay sa barikada. 
Iginiit ng mga taumbaryo ang karagdagang bayad 
para sa malaking pinsalang idinudulot sa kanilang 
komunidad ng operasyon ng Napocor. Dalawang 
power generating unit (makinang lumilikha ng 
kuryente) ang nagsara bunga ng aksyong protestang 
ito. Umaabot sa P4.9 milyon kada araw ang nawawala 
sa Napocor pagkasara ng naturang mga power 
generating unit. 


TIGIL-BYAHE, INILUNSAD SA CEBU, PANAY 

Pinaralisa ng mga tsuper, konduktor at mekaniko 
ang transportasyon sa Cebu City at Panay nang 
maglunsad sila ng mga welga noong Disyembre. 

Halos 90% ng transportasyon sa loob at labas ng 
Cebu City ang paralisado nang magwelga ang mga 
drayber at opereytor na kasapi ng Transport Unity 
Forum noong Disyembre 16. Tinutulan ng nasabing 

organisasyong binubuo ng pitong malalaking samahan 
ng mga drayber ang antidrayber na mga ordinansa ng 
syudad at mga patakaran sa trapiko. 

Samantala, sa Panay, tuloy pa rin ang welga ng 
mga kasapi ng Seventy Six (76) Liners Drivers and 
Mechanics para tutulan ang paglabag ng maneydsment 
sa CBA at tangkang pagbuwag sa kanilang unyon. 

Sa Luzon, bumalik na sa trabaho noong Disyembre 
21 ang mga manggagawa ng Philippine Rabbit Bus 
Line pagkatapos ng 50 araw na welga. Sa sampung 
kahilingang iginiit nila, dalawa na lamang ang hindi 
naibigay ng maneydsment, ayon sa unyon. 


PAGMALTRATO SA MGA DEPORTEE, BINATIKOS 

Kinundena ng Migrante ang pagmamaltrato ng US 
Immigration sa 85 Pilipinong ipinadeport pabalik sa 
bansa noong Disyembre 14. Ayon sa Migrante, 
nakaposas at nakakadena ang karamihan sa kanila 
habang sakay ng eroplano mula sa US. Pangalawang 
pagkakataon na itong nangyari. Noong Hunyo 2002, 
63 deportees din ang nakaposas at nakakadenang 
dumating sa Pilipinas mula sa US. 


MGA ESTUDYANTENG NEPALESE, NAGWELGA 

Mahigit 500,000 estudyante sa 2,000 pribado at 
2,000 pampublikong paaralan ang nagboykot ng kani- 
kanilang mga klase sa Kathmandu Valley bilang 
pagtugon sa limang araw na welgang idineklara ng All 
Nepal National Free Students’? Union-Revolutionary 
(ANNFS-R) noong Disyembre 9-13. 

Nagtawag ng welga ng ANNFS-R upang igiit sa 
gubyerno ang karapatan sa libreng edukasyon ng lahat 
ng kabataan hanggang 16 taong gulang at bawasan ang 
mga binabayarang matrikula sa mga pribadong 
institusyon. Iginiit din nilang bawiin ang teroristang 
bansag ng gubyerno sa ANNFS-R. 


PULONG NG EU, BINATIKOS 

Sinalubong ng protesta ng 5,000 demonstrador ang 
pagtatapos ng European Union Summit sa 
Copenhagen, Denmark noong Disyembre 12. Habang 
nagmamartsa sa mga kalsada ng lunsod, inihayag ng 
mga demonstrador ang kanilang pagkabahala sa 
laganap na karalitaan sa mundo at sa napipintong gera 
ng US sa Iraq. Labinlimang aktibista mula France, 
Germany, Norway at Sweden ang inaresto ng mga 
pulis. 


19 


BALITA 


ILIGAL NA PANG-AARESTO SA ITALY, 


KINUNDENA 
Ilampung libong Italyano ang nagprotesta sa iba't 


ibang dako ng bansa noong Disyembre dahil sa iligal 
na pang-aaresto at iba pang paniniil ng estado sa mga 
dumalo sa rali noong Nobyembre 9 laban sa 
European Social Forum at sa pinakamalaking 
demonstrasyong anti-gera sa bansa na nilahukan ng 
isang milyong katao. Tatlumpong libong 
mamamayan ang nagrali sa Florence habang 60,000 
ang nagprotesta sa Cosenza upang palayain ang mga 
bilanggong pulitikal. 

Apatnapu't dalawang katao ang dinakip sa 45 
reyd na inilunsad ng mga pulis sa Italy mula 
Nobyembre 14 hanggang Disyembre 14. Ang mga 
dinakip ay sinampahan ng sari-saring kaso, kabilang 
ang paggawa at pag-iingat ng mga eksplosibo, 
bandalismo at paglaban sa awtoridad. 


MGA PROTESTA SA = 
ARGENTINA, LUMALAWAK a 


Ilampung libong mama- K4 4 
mayan ang naglunsad ng mga 
kilos-protesta noong Disyembre 
19-20 sa Buenos Aires, kabisera ng Argentina, laban 
sa krisis pang-ekonomya at para igiit ang 
pagpapatalsik sa gubyerno. Kinundena ng mga 
demonstrador sa dalawang araw na martsa-protesta 
kapwa ang nakaraan at kasalukuyang gubyerno dahil 
sa laganap na gutom, karalitaan at disempleyo sa 
Argentina. Binarikadahan nila ang mga kalsada at 
sinunog ang mga bandila ng US at United Kingdom 
para ipakita ang kanilang matinding galit sa patakaran 
ng imperyalistang “globalisasyon.” Anila, nagdudulot 
ito ng matinding krisis sa pinansya sa bansa. Ibinigay 
nilang halimbawa ang 70% pagbagsak ng halaga ng 
Argentine peso kumpara sa dolyar. 


Mga anti-US na kilos-protesta, lumalaganap 


Sa South Korea. Muling iginiit ng ma- 
mamayang Koreano ang pagpapatalsik sa 
37,000 tropa ng US mula sa kanilang bansa 
matapos mapawalang-sala sa hukuman sa US 
ang dalawang sundalong Amerikanong 
sumagasa at nakapatay sa dalawang batang 
babaeng mag-aaral na Koreano noong Hunyo. 
Nangyari ang insidente habang inilulunsad ang 
isang pagsasanay-militar. 

Halos araw-araw na nagdaos ng mga rali- 
protesta ang mamamayang Koreano. Noong 
Disyembre 15, mga 100,000 ang nagprotesta sa 
Seoul at mahigit 400,000 din ang nagrali sa 61 
lunsod at bayan. Muling sumiklab ang protesta 
noong Disyembre 21, isang linggo pagkatapos 
mahalal ang bagong pangulo ng South Korea na 
si Roh Moo-hyun. Mula sa palaban nitong 
pusisyon, naging pabor si Roh sa mga patakaran 
ni Presidente George Bush ng US. 

Sa Germany. Lumalakas din ang pagtutol 
ng mga mamamayan dito sa mga base militar 
ng US. Noong Disyembre 14, nagsagawa sila ng 
mga rali sa tapat ng Spangdahlem Air Base at sa 

iba pang base militar ng US sa Ramstein at 
Rhein-Mane. Nanawagan ang mga demonstrador 
sa gubyerno ng Germany na maging matatag 
laban sa mga balak ng US na digmain ang Iraq. 
Anila, hindi dapat pahintulutan ang paggamit ng 
mga base militar ng US sa bansa at ng 
himpapawid ng Germany sa napipintong gera 
laban sa Iraq. Ang mga kilos protesta ay 
inilunsad sa kabila ng matinding taglamig. 

Sa US. Inilunsad noong Disyembre 10 ang 
“Artists Say Win Without War,” ang kilusan ng 
mga artista sa Hollywood laban sa planong 
pagsalakay sa Iraq. Sinabi ni Martin Sheen, 
isang aktibista at premyadong artista, na tutol 
sila sa paglulunsad ng gubyernong Bush ng 
“preemptive military strike” laban sa Iraq. 
Kaugnay nito, dumalaw sa Iraq noong 
Disyembre 14 si Sean Penn, isa pang kilalang 
artista. Sa isang talumpati, sinabi ni Penn sa 
mamamayan ng Iraq na sisirain ng agresyong 
militar ang kapayapaan at seguridad hindi 
lamang ng mga bansa sa Persian Gulf kundi ng 
buong daigdig. 

